चैत्र एवं आश्विन माह, ये दो महीने है जब नवरात्र पड़ते हैं. नवरात्रि हिन्दुओं का एक अहम त्योहार हैं. नवरात्रिका शाब्दिक अर्थ होता हैं नौ रातें. ये सभी दिन माँ दुर्गा को समर्पित हैं. नवरात्र कथा के अनुसार राम-रावण युद्ध के दौरान भगवान श्रीराम ने आश्विन के इन नौ दिनों तक रावण को मारने के लिए दुर्गा की पूजा की थी. परिणामस्वरूप दसवें दिन यानि दशहरे (विजयादशमी) के दिन रावण को मारा था. पश्चिम बंगाल तथा कई राज्यों में नवरात्रि के बाद दुर्गा पूजा का उत्सव मनाया जाता हैं.